تهرۆركرنا هونهرمهندێن شۆرهشگهر
كیژان مرۆڤ دبن هونهرمهند؟ مۆتیڤهیتا كو مرۆڤان بهر ب هونهرێ ڤه دبه چیه؟ هونهرا مووزیكێ چقاس ب نازكیا مرۆڤان ڤه گرێدایی یه؟ سازیێن ئهولههییا نهتهوی ت گریدانا وان ب هونهرێ ڤه ههیه؟
بهرسڤا ڤان پرسان و هن پرسێن دن دبن سهدهم كو بهشهكی مرۆڤێن كورد بكهڤن د ڤێ دوالیزمێ ده.
قهی حهزا خوه یا كهسی بهر ب گهشبوونێ ڤه ببن یان پێویستیا جڤاكێ و نهتهوهیێ بهر ب ئازادیێ ببن ؟
هنهك ژ وان مرۆڤان بریارا ههڤسهنگ دگرن كو ههم كارێ خوه یێ هونهرێ ژى ئهنجام بدن و ههم ژی ئهركا ل سهر مللێ خوه وهكه كورد كو گهل و ولاتى رزگار بكن.
ئهڤ دو ئالیزمه دبن سهدهم كو مرۆڤ راستی شهرهكی دهروونى ببن و د نێڤبهرا ههردو ئالیان ده بكهڤن دهردێ بهلایێ.
هونهرمهند، پیشمهرگه و كوردپهروهر (محمد میرزا) یێك ژ وان كهسان بوو.
ژ ئهنجاما داگیركرنا كوردستانێ، مهژیكێ وى ب فكرا نهتهوی هاتبوو ئاڤدان و رزگاربوونا كوردستانێ ب ئهركا خوه یا سهرهكه حهساب دكر، ئهڤ فكر بوو سهدهم كو شههید محهمهد میرزا ههموو رهنگێن بهرخوهدانێ ژ بۆ رزگاربوونا گهل و ولات ژیان بكه، ههیا سالا 1991ان و رزگاربوونا باشورێ وهلات ژ دهستێ رهژیما بهعس.
د دهما تێكۆشینا خوه یا پێشمهرگاتیێ ده چهندین جاران بریندار كهتبوو و ژ مرنێ فهلتی بوو و مالباتا وى ههموو رهنگێن نهخوهشی و زهحمهتییان دیتنه ژ زیندانكرن و تهپهسهریێ ههر وها ههژارى، ترس و برس، یان ژیان ژدهست دان به ، لێبهلێ ڤى لههنگی یێك رۆژ ژى خوه ژ بۆ خواستهكێن دژمن نهتهواند، بهلكو مینا شێرهكی سهربلند ل بهر خوه دا و تێكۆشین كر ههیا كو چاڤێن خوه ب ئازادبوونا باشورێ كوردستانێ شاد كرین.
پشتى سالا 1991ان ئهركا پاراستنا ناڤخوه ل دهڤهرا زاخۆ بوو پارا محهمهد میرزا، وی ب لههنگی و لێزانی ل بهر پیلانێن ژههراوی یێن رهژیما بهعس تێكۆشین كر.
ڤى قههرهمانی ل وێ دهمێ كاریبوو ب دو ئارستهیان خهباتێ بكه، ئارستهیا یهكێ ئهو ل همبهری پیلانێن ژهری یێن دژمن وهكه دووپشكی به و ل ئالیێ دن ژ بۆی گهلێ كوردستانێ ب تایبهت زاخۆ و چینا هونهرمهند و نڤیسكاران وهكه مهلههما سهر برینان به، ئهڤ لهههنگ مینا پاسهوانهكی تایبهت یێ هونهرمهندان بوو.
قوناغا داویێ یا ڤى لههنگی بهر ب جیهانا سۆفیگهریێ چوو، ئهڤ كهس ژمالبهتهكه بورجواز بوو، لێ ژیانا وى ژیانهك سۆفیگهرى بوو، ژبهر ڤێ سهدهمێ بهر ب خوزایێ ڤه چوو و دهستهكی وى د سازێ ده بوو و دهستێ دن خهباتێن چاندنیێ ل ناڤا زهڤیا خوه دكر. ههموو شهڤان ل ناڤا بیستان سهمفۆنیا دهنگان دهات ژهنین و ههڤركیهكا هارمۆنیك د نێڤبهرا دهنگێ سازێ و گازیێن چویچكان و دهنگێ باى و بارۆڤێ و شڕشڕا ئاڤا چهم و سترینا سترانبێژێن زاخۆكا بریندار دهردكهت هۆلێ.
جڤاتا ڤى لههنگی تهنێ یا بهخشینا جوانی، ڤین، دلسۆزی و ب ههڤره كاركرنێ بوو، سترانێن وی یێن شهڤان ل سهر پێشمهرگهى، گهریلا، ئامهد، مههاباد و قامشلۆ ههر وها ههولێر و زاخۆ و تهڤ باژارێن كوردستانێ بوون.
ل داویێ ڤان پرسان ژ پارتیا كاركهرا دكم:
گهلۆ تهرۆركرنا ئینسانهكی كو ژ 18 تا 65 سالییا خوه پێشمهرگایهتى كر به، دبه كوردایهتى؟
قهی تهرۆركرنا باڤێ شههیدهكا ژن دبه كوردایهتى؟
تهرۆركرنا سازهكێ كو ب تهنێ سترانێن كوردایهتیێ ئاواز دكرن دبه كوردایهتی؟
گهلۆ تهرۆركرنا خهمخۆرهكی ههر چار پهرچهیێن كوردستانێ دبه كوردایهتى؟
یان ژی تهرۆركرنا كهسهكی كو وهكه پارتیا وه نهفكریت دبه كوردایهتى؟
قهی دهمۆكراتیا گهلان ئهڤه كو هوون ولاتپارێزهكی تهرۆر بكن؟